VSC Sklep Cpg 181/2019
Sodna praksa višjih sodišč, 2019-12-11

Irena Leskovšek Jurjec (preds.), mag. Aleksander Urankar (poroč.), Zdenka Pešec

pritožba - podpis - zavrženje pritožbe - nujne sestavine pritožbe

Skladno s 335. členom Zakona o pravdnem postopku (ZPP) je nujna sestavina pritožbe tudi podpis pritožnika. Predmetna pritožba, ker ne vsebuje podpisa zakonitega zastopnika toženke, je nepopolna pritožba.

II. Tožena stranka mora v 15 dneh od vročitve te odločbe povrniti tožeči stranki njene pritožbene stroške v znesku 746,64 EUR z zakonskimi zamudnimi obrestmi, ki tečejo od prvega naslednjega dne po izteku roka za izpolnitev obveznosti, določenega v tej točki izreka, do plačila.

1. Sodišče prve stopnje je z izpodbijano sodbo razsodilo, (I.) da je tožena stranka (toženka) dolžna v 8 dneh plačati tožeči stranki (tožnici) 46.871,37 EUR in 156,00 EUR izvršilnih stroškov, oboje s pripadki, ki so podrobneje opredeljeni v izreku izpodbijane sodbe, in (II.) da je toženka dolžna v 15 dneh tožnici povrniti 2.829,80 EUR pravdnih stroškov, v primeru zamude z zakonskimi zamudnimi obrestmi, ki tečejo od poteka paricijskega roka dalje do plačila.

2. Zoper predmetno sodbo je bila v imenu toženke vložena pravočasna nepodpisana (in laična) pritožba, ki jo je sodišče prve stopnje vročilo tožnici v odgovor.

3. Tožnica je vložila obrazložen odgovor na pritožbo in z njim predlagala zavrnitev neutemeljene pritožbe ter povrnitev pritožbenih stroškov.

5. Skladno s 335. členom Zakona o pravdnem postopku (ZPP) je nujna sestavina pritožbe tudi podpis pritožnika. Predmetna pritožba, ker ne vsebuje podpisa zakonitega zastopnika toženke, je nepopolna pritožba. Na tem mestu velja še dodati, da se skladno s 336. členom ZPP v postopku s pritožbo ne uporabljajo določbe 108. člena ZPP o vračanju nepopolnih vlog v dopolnitev in da gre torej za neodpravljivo pomanjkljivost obravnavane pritožbe. Hkrati pritožbeno sodišče tudi ugotavlja, da je bila toženka s pravnim poukom v izpodbijani sodbi ustrezno poučena o obligatornosti podpisa, katerega funkcija je v izkazu istovetnosti vlagatelja oziroma v avtorizaciji pritožbe, in o ravnanju sodišča z nepodpisano pritožbo.

6. Opisano pritožbo bi tako sicer lahko zavrglo skladno s prvim in tretjim odstavkom 343. člena ZPP že sodišče prve stopnje, a navedenega ni storilo in je pritožbo vročalo tožnici v odgovor, slednja pa je na pritožbo tudi odgovorila. Zaradi navedenega je predmetno pritožbo kot nepopolno skladno s prvim odstavkom 351. člena ZPP zavrglo pritožbeno sodišče (I. odstavek izreka tega sklepa).

7. O stroških pritožbenega postopka je pritožbeno sodišče odločilo v skladu s prvim odstavkom 165. člena, prvim odstavkom 154. člena in 155. členom ZPP. Tožnica, ki s pritožbo ni uspela, mora toženki povrniti njene stroške v zvezi z obrazloženim odgovorom na pritožbo. Toženki se prizna 1000 točk za odgovor na pritožbo (in ne presežno zahtevanih 1250 točk), 20 točk materialnih stroškov in 22 % DDV, kar ob vrednosti točke (glej 12., 13. in 14. člen Odvetniške tarife (OT)) v višini 0,60 EUR skupaj znaša 746,64 EUR.

Zakon o pravdnem postopku (1999) - ZPP  - člen 108, 335, 336

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.